Elevii din școlile private din UK au început să fie testați de Covid-19. Câți bani se cheltuie pe aparatura necesară.
Şcolile private din UK au început să îşi testeze elevii. Directorii au achiziţionat aparatură modernă, prin care cei mici pot fi testaţi rapid. Elevii din România nu sunt încă testaţi la şcoală.
Dai un ban în plus, dar şcoala îţi testează copilul pentru coronavirus. Asta se întâmplă în Marea Britanie, acolo unde majoritatea şcolilor private şi-au achiziţionat aparate de testare rapidă.O şcoală din Kent a dat pe un astfel de aparat 35.000 de lire. Ce-i drept, nici nu e de mirare, având în vedere că taxa de şcolarizare ajunge la 26.000 de lire pe an.În schimb, la noi în ţară, şcolile private nu îşi testează încă elevii. Însă, există o astfel de şcoală care a început testarea pentru profesori şi personalul nedidactic, în Cluj. Acolo, un an de studii pentru copilul tău te poate costa până la 11.000 de euro.Uite ce spune Ruxandra Mercea, directoarea acestei şcoli: "Am decis, împreună cu consultanţii noştri, să facem o testare săptămânală a întregului personal, atât profesori, cât şi personalul administrativ, cu teste rapide CUT odată la două săptămâni.“.